སྟག་འབུམ་རྒྱལ་གྱིསཁྱིཡི་སྐོར་གྱི་སྒྲུང་གཏམ་མང་པོ་ཞིག་བྲིས་ཡོད།དཔེར་ན།སྒོ་ཁྱིདང་།ཁྱི་རྒནཁྱི་དང་བདག་པོ།ད་དུང་གཉེན་ཚན་དགཧཱ་པ་གསོས་པའི་ཟིན་བྲིསཁྱི་མོ་བདེ་སྐྱིདཁྱི་རྒན་ཆང་གིས་བཟི་སོངརྨི་ལམ་ནང་གི་ཁྱི་མོམེས་པོ་དང་ཁོས་གསོས་པའི་ཁྱི་གུ་རྣམསསོགས་ཡོད་ལ།ཁོས་སྒྲུང་གཏམ་ནང་ཁྱི་ཡི་སྐོར་བྲིས་པ་རྣམས་ནི་དངོས་གནས་གསོན་ཉམས་ལྡན་པ་ཤ་སྟག་སྟེ།ཁོས་སྒྲུང་གཏམ་འབྲི་སྐབསཁྱིདེ་དགམི་སྣཞིག་གི་ཚད་དུ་བཞག་ནས་བྲིས་པ་དང་།མི་སྣདེ་དག་ལ་བརྩེ་དུང་ལྡན་པར་མ་ཟད།མི་སྣདེ་དག་ནི་བསམ་གཞིག་གཏོང་མཁས་ལ།ཐ་ན་སྐད་ཆའང་བཤད་ཤེས་པ་དང་།ད་དུང་རང་ཉིད་ཀྱི་སྤྱོད་ལམ་གྱི་ཚད་གཞི་ཡང་ཡོད།མདོར་ན།མི་ཞིག་ལ་ཚང་འོས་པ་ཡོད་ཚདཁྱིཡི་སྟེང་དུ་ཚང་ཡོད་པས།ཀློག་མཁན་རྣམས་ཀྱིས་བཀླགས་པའི་ཚེ་ན་མི་དང་ཁྱི་གཉིས་དབྱེར་མེད་དུ་མཐོང་ལ།མི་ཡི་སྟེང་ནས་ཁྱི་ཡི་ངང་ཚུལ་ཚོར་ཐུབ་པ་དང་།ཁྱི་ཡི་སྟེང་ནས་མི་ཡི་རང་བཞིན་རྙེད་སླ་བས་ཡིད་ཀྱི་དབང་པོ་ཅིག་ཅར་དུ་འཕྲོག་པར་བྱེད།སྒྲུང་གཏམ་ཁྱི་ཡི་སྐོར་གླེང་དུས་སྟག་འབུམ་རྒྱལ་གྱིསང་རང་ཆུང་དུས་ནས་ཁྱི་ལ་དགའ་བ་ཡིན།ནར་སོན་ནས་ནམ་རྒྱུན་རང་ཡུལ་དུ་འགྲོ་བའི་དུས་དག་ཏུ་ཐོག་མར་ང་རང་མཐོང་ནས་སྔོན་དུ་ཐོན་མཁན་ནི་སྒོ་ཁྱི་དོམ་བུ་ཡིན་པས།ངའི་ཐོག་མའི་དྲན་གདུང་གི་སེམས་གཏམ་འཕོ་ས་ཡང་ཁོ་ཡིན་པ་རེད།དེ་བས་ནམ་རྒྱུན་ངས་ཡིག་འབྲུའི་ཕྲེང་བ་ལ་ཚོན་མདོག་སྤྲ་བའི་དུས་སུ།འདྲིས་ཡོད་ཀྱི་སྒོ་ཁྱི་དེ་དག་ཚོར་མེད་ངང་ཤོག་བུའི་ཟུར་ཁ་གང་རུང་ནས་མངོན་ཡོང་བར་ཡང་རྒྱུ་རྐྱེན་གཞན་དགོས་རྒྱུ་མ་རེད་སྙམ་མོ།།ཡིན་ནའང་ང་ཚོ་སྨྲ་ཤེས་དོན་གོ་བའི་འགྲོ་བ་མིའི་རིགས་ལའང་དགེ་སྡིག་སྤང་བླང་ཤེས་མི་ཤེས་པའི་ཁྱད་པར་ཡོད་པས་ན།དུད་འགྲོ་ཁྱིའང་དེ་བཞིན་ཡིན་པ་སྨོས་མ་དགོསཟེར།